text: SF-minister kommer på glatis
  25 juni 2012 kl. 08.41
  Erhvervs- og vækstminister Ole Sohn kommer på glatis på fredag. Det bliver nemlig ham, der skal foretage den officielle indvielse af Lalandia Winter World i Billund.
  Ferielandet i Billund har bygget 2500 kvadratmeter til. Her er bl.a. en tematiseret skøjtebane, en kunstig skibakke og en klatrevæg.
  Til indvielse er også arrangeret opvisning med skøjteprinsesser.
  Lalandias afdeling i Rødby har i flere år haft vintersportsaktiviteter. Til gengæld har de ikke haft en vild vandrutsje-bane som i Billund. Men det har Rødby-afdelingen fået i år.
  